Nilsiän luonnonsuojeluyhdistys ry LIITE 1

**TOIMINTASUUNNITELMA VUODELLE 2020**

(Hyväksytty syyskokouksessa 1.12 Manttulla)

Nilsiän luonnonsuojeluyhdistys ry. on paikallistasolla luonnonsuojelua ja ympäristönsuojelua tekevä yhdistys. Yhdistyksemme toiminta painottuu Nilsiän luontoon ja lähiympäristöön. Päätavoitteemme on luonnonsuojelu ja luonnon virkistyskäyttö toiminta-alueellamme. Retket ovat olennainen osa toimintaamme.

Vuotta 2020 vietetään Suomen luonnonsuojeluliiton Vesi –teemavuotena, mikä tulee myös näkymään yhdistyksemme toiminnassa. Vuoden aikana sekä järvien tila, pienvedet ja suot tulevat esille toiminnassamme.

Talkoot korostuvat myös sekä varainhankinnan muotona että sosiaalisen kohtaamisen foorumeina. Retkiä pyritään suuntaamaan uusiin kohteisiin.

Viekas Lifehanke hanke jatkuu vuoteen 2023 saakka uusilla kohteilla ja pyrimme saamaan lisää tahoja vieraslajien torjuntaan.

Yhdistyksemme kehittelee uusia toimintamuotoja ja toivoo mukaan yhdistykseen uusia ja nuorempia voimia.

 Jäsenhankinnalla pyrimme saamaan nuorempia ihmisiä toimintaan mukaan.

Yhdistyksen kotisivut ovat uudistuneet ja ne tarjoavat hyvät mahdollisuudet pitää yhtyettä jäseniin ja antavat näkyvyyttä yhdistyksen toiminnasta. Sivuja päivitetään jatkuvasti ja pyritään pitämään ajan tasalla myös kannanottojen osalta. Sivut löytyvät osoitteesta. www.sll.fi/nilsia

Yhdistyksen toimintaa vahvistavat yhteistyö Suomen luonnonsuojeluliiton ja Pohjois-Savon piirijärjestön kanssa sekä kontaktit muihin lähialueen paikallisyhdistyksiin kuten Koillis-Savon luonnonystäviin ja Siilinjärven luonnonsuojeluyhdistykseen.

Toimintaideoita vuodelle 2020:

1. Kuutamohiihto (täysikuu) Syvärin saariin talvisena iltana tammi-helmikuussa.
2. Luonto lainassa -viikko 3.-9.2.2020. Vesiaiheinen näyttely Nilsiän kirjastoon. Mahdollisesti yhteistyössä Nilsiän reitin suojeluyhdistyksen kanssa
3. Jäsenkirje ennen kevätkokousta.
4. Yhdistyksen kevätkokous maaliskuussa, keskusteluaiheena Hiilipörssi ja vieraana Olli Turunen SLL:sta
5. Lintupönttötalkoot maalis-huhtikuussa
6. Toukokuussa retki virtavesien äärelle eli Peippospuron Kohisevalle Rautavaaran Ylä-Luostaan. Kutsutaan retkelle mukaan Nilsiän yläkoulun retkeilyryhmä, jota vetää Paula Härkönen.
7. a) Luontoretki Lappiin Sodankylän elokuvajuhlille (juhlat 10.-14.6). Päivä elokuvajuhlilla ja pari päivää vaeltamista lähialueilla ja samalla luonnonkukkapäivän retki Lapin kasveista. Yhteistyö Sodankylän luonnonsuojeluyhdistysten kanssa.

b) tai perinteisemmin: Luonnonkukkapäiväretki su 16. kesäkuuta Juankosken Lietelahden niityille ja lähimetsään.

1. Vieraslajitalkoot Nilsiässä, esim. Simolassa. Yhteistyö Marttojen ja muiden järjestöjen kanssa.
2. Niitto – ja haravointitalkoot Tiilikan kansallispuiston Uiton kämpällä heinäkuussa. Sovittu Metsähallituksen kanssa ja korvaus 1000 euroa.
3. Suomen luonnonpäivän sieniretki ja sieninäyttelyn rakentaminen Nilsiän torille, yhteistyössä Nilsiän Marttojen kanssa
4. Kulttuurikivikierron kehittäminen Tahkon alueella.
5. Syyskokous marraskuussa, keskusteluaiheena Tahkon kalastusterminaali, vieraana esim. Matti Kuosmanen
6. Johtokunnan kokouksia muutama vuoden aikana.
7. Kirjoittelua Pitäjäläiseen tarvittaessa.
8. Kannanottoja ajankohtaisiin ympäristökysymyksiin.
9. Mukana piirihallituksessa.
10. Omien kotisivujen [www.sll.fi/nilsia](http://www.sll.fi/nilsia) ajan tasalla pitäminen ja tiedottamisen vahvistaminen.